**OSTOPALVELUSOPIMUS**

**Sopimuksen osapuolet**

Tuusniemen kunta (kunta)

ja

Sirpa Voutilainen (yrittäjä)

**Sopimuksen kohde**

Yrittäjä vastaa Tuusniemen vierasvenesataman ja caravan-alueen palvelujen tuottamisesta ja matkailupalvelujen infosta 3.6.2019 - 30.8.2019. Palvelut tarjotaan maanantaista sunnuntaihin klo 9-21. Matkailupalvelujen infolla tarkoitetaan tässä matkailijoiden neuvontaa majoitus-, ohjelma- ja ruokapalveluissa. Tuusniemen matkailu-, ohjelma- ja ruokapalveluyritysten tiedot ovat esillä Satamapaviljongissa ja henkilökunta pystyy kertomaan niistä matkailijoille. Yhteenveto tiedoista toimitetaan kunnan puolesta yrittäjälle.

Kunta toimittaa palvelujen tuottajalle majoittujille jaettavat alueen kartan, turvallisuusohjeet sekä palautelomakkeet.

**Tilat ja laitteet**

Palvelu- ja infopiste toimii yrityksen vuokraamissa tiloissa Satamapaviljongissa.

Yritys hoitaa ja maksaa kunnan tiloissa (satamapaviljongissa) tarvittavat wc- ja käsipyyhepaperit. Isompien tapahtumien aikana, mikäli wc:t ovat tapahtumaorganisaatioiden käytössä, laskutetaan kulut wc- ja käsipyyhepapereista erikseen kunnalta.

Satamapaviljongista tehdään erillinen vuokrasopimus yrittäjän kanssa. Suihku- ja huoltotilaan saavat avaimen vain majoittuvat asiakkaat. Palveluihin kuuluu, että wc-tilat, uimarannan uimakopit ja kota ovat avoinna kaikille maksutta päivittäin klo 9-21. Muina aikoina ne ovat lukittuina. Satama-alueen vuokrauksesta esim. tapahtumia varten vastaa edelleen Tuusniemen kunta.

**Maksettava korvaus**

Kunta maksaa yritykselle sopimuksen kohteena olevien palvelujen tuottamisesta laskua vastaan 3000 euron kertakorvauksen sisältäen voimassa olevan arvonlisäveron.

Lisäksi yritys saa vierasvene- ja caravan-paikkojen vuokrauksesta kunnan kanssa laaditun hinnaston mukaiset korvaukset.

**Raportointi**

Yritys on velvollinen toimittamaan vierasvene- ja caravan-paikkojen vuokraustilastot sekä mahdollisesti myös päivittäiset palvelu- ja infopisteen kävijämäärät kunnalle sopimuskauden päätyttyä.

**Alueen siisteys ja viihtyisyys**

Kunnan tekninen toimi vastaa vierasvenesataman ja caravan-alueen teknisesti ylläpidosta, joten yrityksen tulee ilmoittaa mahdollisista huolto- ja korjaustarpeista viipymättä. Myös viheralueiden kunnossapito aiempien kesien tapaan kuuluu tekniselle toimelle.

Yritys vastaa vierasvenesataman, caravan-alueen, satamapaviljongin, laiturialueen, kodan ja uimarannan siisteydestä ja viihtyisyydestä. Yritys voi lisätä kukka yms. istutuksia ja alueen koristuksia haluamallaan tavalla yhteistyössä kunnan teknisen toimen kanssa.

Mikäli satama-alueella tarvitaan joitain muita toimenpiteitä, kuten esim. laiturin pesu tulee niistä sopia yhdessä kunnan teknisen toimen kanssa.

**Muuta**

Yrittäjällä on mahdollisuus ensisijaisesti hoitaa palvelut myös vuosien 2020-2022 aikana.

Palvelujen tuottaja päivittää yhdessä kunnan teknisen toimen ja vapaa-aikapalvelujen kanssa alueen turvallisuussuunnitelman.

Muista kun tähän sopimukseen kirjatuista asioista sovitaan hyvässä yhteishengessä kunnan ja yrityksen välillä.

Tuusniemellä 29.4.2019

**Tuusniemen kunnanhallitus**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Timo Kiviluoma, kunnanjohtaja Sirpa Hartojoki, va. hallintojohtaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sirpa Voutilainen, yrittäjä